ddrg/super_eurlex huggingface dataset:
F.

kadangi 2017 m. kovo 2 d. organizacija „Human Rights Watch“ paskelbė ataskaitą „License to Kill: Philippine Police Killings in Duterte’s ‘War on Drugs’“ („Licencija žudyti. Filipinų policijos žudymai R. Dutertes kare su narkotikais“), kurioje dokumentais pagrindžiamos neteisminės egzekucijos, susijusios su kampanija prieš narkotikus;
1.

pabrėžia, koks svarbus Europos konsensusas dėl vystymosi formuojant bendrą ir darnią poziciją ES ir valstybių narių lygmenimis dėl vystymosi politikos tikslų, vertybių, principų ir pagrindinių aspektų, be kita ko, ir ją įgyvendinant; mano, kad peržiūrint konsensusą turi būti išsaugotas jo acquis , ypač jo holistinis požiūris ir aiškus pirminis tikslas – kovoti su skurdu ir, ilgainiui, jį panaikinti; be to, mano, kad kova su nelygybe, kaip pripažįstama darnaus vystymosi tiksluose, taip pat turi būti tikslas; primena, kad valstybių narių ir ES lygmens vystymosi politikos priemonės turėtų sustiprinti ir papildyti vienos kitas;
68.

apgailestauja, kad administracinis valstybių narių bendradarbiavimas kovojant su sukčiavimu PVM vis dar yra nepakankamai veiksmingas, kad būtų galima kovoti su ES viduje taikomais sukčiavimo PVM mechanizmais ir valdyti tarpvalstybinius sandorius ar prekybą; pabrėžia, kad visoms valstybėms narėms reikia paprastos, veiksmingos ir prieinamos PVM sistemos, kad būtų galima sumažinti joms tenkančią PVM naštą ir kovoti su sukčiavimu PVM; todėl ragina Komisiją vykdyti daugiau stebėsenos vizitų į valstybes nares, atrenkamas atsižvelgiant į riziką, nustatytą vertinant administracinio bendradarbiavimo susitarimus; taip pat ragina Komisiją vykdant administracinių susitarimų vertinimą daugiau dėmesio skirti teisinių kliūčių, trukdančių administracinėms, teisminėms ir teisėsaugos institucijoms keistis informacija nacionaliniu ir ES lygmenimis, pašalinimui; be to, ragina Komisiją rekomenduoti valstybėms narėms pradėti taikyti bendrą rizikos analizę, įskaitant socialinių tinklų analizę, siekiant užtikrinti, kad informacija, kuria keičiamasi per „Eurofisc“, būtų tikslingai susijusi su sukčiavimu; ragina valstybes nares numatyti veiksmingas, proporcingas bei atgrasančias nuobaudas ir patobulinti šiuo metu naudojamą keitimosi informacija sistemą;
F.

kadangi JT vyriausiasis žmogaus teisių komisaras Zeid Ra’ad Al Hussein 2016 m. birželio 20 d. ataskaitoje aprašė tebedaromus sunkius rohinjų žmogaus teisių pažeidimus, įskaitant neteisėtą pilietybės atėmimą, dėl kurio jie yra tapę asmenimis be pilietybės, didelius judėjimo laisvės apribojimus, grėsmę gyvybei ir saugumui, teisių į sveikatos priežiūrą ir mokslą nesuteikimą, priverstinį darbą, seksualinę prievartą ir jų politinių teisių ribojimą, kurie „gali būti prilyginti nusikaltimams žmoniškumui“; kadangi Zeid Ra’ad Al Hussein nurodė, kad rohinjams neleidžiama vykdyti nemažai profesinių veiklų ir kad jiems reikia gauti specialius dokumentus, kad galėtų patekti į ligoninę, dėl to gimdyvės priimamos pavėluotai ir yra dėl to žuvusių kūdikių ir motinų;
—

atsižvelgdamas į organizacijos „Amnesty International“ pranešimą „Nigerija: vis dar laukia teisingumo, vis dar laukia pokyčių. Vyriausybė šalies šiaurės rytuose privalo teikti pirmenybę atskaitomybei“ (angl. „Nigeria: Still waiting for justice, still waiting for change. Government must prioritise accountability in the north-east“),
35.

mano, kad viešųjų klausymų rengimas yra svarbi peticijų pateikėjų iškeltų problemų nagrinėjimo priemonė; norėtų atkreipti dėmesį į viešuosius klausymus, surengtus su Aplinkos komitetu dėl Europos piliečių iniciatyvos „Vanduo yra žmogaus teisė“ (angl. Water is a Human Right) ir su Teisės reikalų komitetu dėl Europos piliečių iniciatyvos „Vienas iš mūsų“ (angl. One of Us); mano, kad Europos piliečių iniciatyva yra priemonė, kuri skatina tarpvalstybinę, dalyvaujamąją ir atstovaujamąją demokratiją, kuri, priėmus naujas taisykles, gali padėti piliečiams daugiau tiesiogiai dalyvauti kuriant, nustatant ES politikos sritis ir nustatant jų prioritetus, taip pat teisėkūros klausimus, kuriuos reikia spręsti; dar kartą patvirtina savo įsipareigojimą savo iniciatyva dalyvauti rengiant viešuosius klausymus, skirtus sėkmingoms iniciatyvoms; įsipareigoja instituciniu lygmeniu teikti pirmenybę šio dalyvaujamojo proceso veiksmingumui ir tinkamų tolesnių veiksmų (jų prireikus) užtikrinimui; palankiai vertina, kad klausymuose naudojamos neįgaliesiems skirtos prieinamumo gerinimo priemonės, pvz., garsiniai ekranai;
32.

primena įmonių subjektams jų atsakomybę savo pasaulinio masto veiksmais laikytis žmogaus teisių, nepaisant jų naudotojų buvimo vietos ir nepriklausomai nuo to, ar priimančioji šalis laikosi savo įsipareigojimų, susijusių su žmogaus teisėmis; ragina IRT įmones, būtent įsisteigusias ES, įgyvendinti JT verslo ir žmogaus teisių pagrindinius principus, be kita ko, nustatant išsamaus patikrinimo politiką ir rizikos valdymo apsaugos priemones ir teikiant veiksmingas taisomąsias priemones, kai jų veikla sukėlė neigiamą poveikį žmogaus teisėms arba prie to prisidėjo;
F.

kadangi per pastarąjį 2015 m. birželio 25 d. ir 26 d. vykusį Europos Vadovų Tarybos susitikimą ir vėliau 2015 m. liepos 20 d. vykusį Teisingumo ir vidaus reikalų tarybos posėdį nepavyko susitarti dėl privalomo asmenų perkėlimo Europos Sąjungoje ir perkėlimo į ES perskirstymo mechanizmo; vietoje to, buvo susitarta dėl savanoriško mechanizmo; kadangi valstybėms narėms nepavyko susitarti dėl 40 000 apgyvendinimo vietų siekiant perkelti pabėgėlius iš Graikijos ir Italijos; vietoje to, buvo įsipareigota suteikti tik 32 256 apgyvendinimo vietų;
—

atsižvelgdamas į 2013 m. balandžio mėn. Europos užimtumo observatorijos apžvalgą „Žaliųjų darbo vietų skatinimas per visą krizės laikotarpį. Geriausios praktikos Europoje 2013 m. vadovas“ (angl. „Promoting green jobs throughout the crisis: a handbook of best practices in Europe 2013“),
65.

pakartotinai prašo Europos Audito Rūmų pateikti specialiąją ataskaitą dėl EIB išorės skolinimo veiklos rezultatų ir suderinamumo su ES politikos kryptimis prieš tai, kai bus atlikta EIB išorės įgaliojimų laikotarpio vidurio peržiūra, ir palyginti jų pridėtinę vertę, atsižvelgiant į EIB naudojamus nuosavus išteklius; be to, prašo, kad Europos Audito Rūmai vykdydami tyrimą atskirai įvertintų naudojantis bendruoju Sąjungos biudžetu suteiktas garantijas, Europos plėtros fondo garantuojamą investicinę priemonę, įvairių formų mišraus finansavimo priemones, taikytas ES ir Afrikos infrastruktūros patikos fonde, Karibų jūros regiono investicijų fonde ir įgyvendinant Ramiojo vandenyno šalims skirtą investicijų priemonę, taip pat grįžtamųjų lėšų naudojimą šioms investicijoms; be to, prašo Europos Audito Rūmus į savo tyrimą įtraukti EIB iš ES biudžeto teikiamų lėšų valdymą taikant Europos plėtros fondo investicijų priemonę ir įvairias mišraus finansavimo formas pasitelkus ES mišraus finansavimo priemones ir šioms investicijoms panaudojant grįžtamąsias lėšas;
O.

kadangi per karinius konfliktus vienos pažeidžiamiausių visuomenės grupių yra moterys ir vaikai, taip pat pabėgėlės moterys ir pabėgėliai vaikai, prieglobsčio prašytojai ir asmenys be pilietybės, ir kadangi labai padidėjo pavojus, gresiantis per humanitarines krizes perkeltoms paauglėms;
53.

ragina visas valstybes nares paskelbti savo specialios paskirties įmonių ir panašių juridinių asmenų poveikio vertinimą, taip pat duomenis, rodančius investicijų srautus per tokias įmones jų šalyse; be to, ragina valstybes nares nustatyti pakankamai griežtus turto reikalavimus visiems tokiems subjektams siekiant užtikrinti, kad jais nebūtų piktnaudžiaujama mokesčių tikslais;
7.

apgailestauja dėl to, kad po šiais metais pagarsėjusios garso įrašo istorijos tyrimo komitetui, suburtam siekiant nagrinėti tariamą neteisėtą viešųjų lėšų panaudojimą politiniais partijos tikslais, savo galutinėje ataskaitoje nepavyko padaryti politinių išvadų, taigi šiuo požiūriu tolesnės teisminės priemonės liko neįgyvendintos iki galo; pabrėžia, kad svarbu užtikrinti išsamų tyrimą ir, jeigu reikia, tinkamus veiksmus; todėl ragina atsakingas Juodkalnijos valdžios institucijas užtikrinti spartų, laisvą ir sąžiningą teismo proceso užbaigimą ir visų atitinkamų šalių bendradarbiavimą šiuo tikslu, taip pat atidžiai, objektyviai ir visapusiškai laikantis įstatymų spręsti bet kokius pažeidimus; be to, teigiamai vertina neseniai paskelbtą garso įrašo istorijos tyrimą Cetinėje, kurį vykdant kiekvienam rinkimų įstatymą pažeidusiam asmeniui laikantis deramų procedūrų bus taikomos atitinkamos sankcijos;
13.

pabrėžia, kad teikiant pirmenybę ištisinei paslaugų kokybei (angl. end to end quality of service) ir kartu teikiant negarantuoto rezultato paslaugas (angl. best effort delivery), būtų galima pažeisti tinklo neutralumo principą; ragina Komisiją ir reguliavimo institucijas stebėti šias tendencijas ir atitinkamais atvejais taikyti paslaugų kokybės įpareigojimų priemones, nustatytas Direktyvos dėl universaliųjų paslaugų ir paslaugų gavėjų teisių 22 straipsnyje; ragina esant reikalui apsvarstyti papildomas teisėkūros priemones ES lygmeniu;
—

atsižvelgdamas į Komisijos leidinių serijos „Occasional papers“ 2012 m. gruodžio mėn. publikaciją „The Quality of Public Expenditures in the EU“(„Viešųjų išlaidų kokybė ES“) (10),
59.

laikosi nuomonės, kad ES įmonių prieigos prie skaitmeninių rinkų ir interneto vartotojų apribojimas, panaudojant, be kita ko, masinės valstybinės cenzūros arba patekimo į rinką ribojimo priemones, taikomas ES paslaugų internetu teikėjams trečiosiose šalyse, – tai kliūtis prekybai; ragina Komisiją ir Tarybą į visus būsimus prekybos susitarimus, ypač tuos, kuriuose numatytos nuostatos, susijusios su internetu teikiamomis paslaugomis ir internetinėmis naudotojų bendruomenėmis, kurios dalijasi turiniu, įtraukti apsaugos priemonę siekiant užtikrinti, kad trečiosios šalys nereikalautų, jog ES IRT įmonės ribotų prieigą prie interneto svetainių, šalintų naudotojų sukurtą turinį arba teiktų asmens duomenis, pvz., asmeninius IP adresus, tokiais būdais, kuriais pažeidžiamos pagrindinės teisės ir laisvės; be to, ragina Tarybą ir Komisiją parengti strategiją siekiant spręsti trečiųjų šalių taikomų priemonių, kurios riboja ES įmonių patekimą į pasaulines interneto rinkas, klausimą;
Q.

kadangi EBPO darbo dokumente Nr. 116 socialiniais, užimtumo ir migracijos klausimais „Maisto ruoša, priežiūra ir savanoriška veikla. Nemokamas darbas visame pasaulyje“ (angl. Cooking, Caring and Volunteering: Unpaid Work Around the World) (9) nušviečiama nemokamo darbo, kuris dar nėra pripažįstamas pagal nacionalines pensijų sistemas, svarba;
24.

be to, ragina Komisiją ir EIB sukurti EIB skolinimo MVĮ „langelį“, skirtą šiems partneriams, kad EIB paskolos MVĮ pasiektų ir mažesnius finansinius tarpininkus (ir mažesnes MVĮ), kurie šiuo metu per mažai gali jomis naudotis pirmiausia dėl ribotos informacijos apie jų kreditingumą;
46.

laikosi nuomonės, kad ES įmonių prieigos prie skaitmeninių rinkų ir interneto vartotojų apribojimas, panaudojant, be kita ko, masinės valstybinės cenzūros arba patekimo į rinką ribojimo priemones, taikomas ES paslaugų internetu teikėjams trečiosiose šalyse, – tai kliūtis prekybai; ragina Komisiją ir Tarybą į visus būsimus prekybos susitarimus, ypač tuos, kuriuose numatytos nuostatos, susijusios su internetu teikiamomis paslaugomis ir internetinėmis naudotojų bendruomenėmis, kurios dalijasi turiniu, įtraukti apsaugos priemonę siekiant užtikrinti, kad trečiosios šalys nereikalautų, jog ES IRT bendrovės ribotų prieigą prie interneto svetainių, šalintų naudotojų sukurtą turinį arba teiktų asmens duomenis, pvz., asmeninius IP adresus, tokiais būdais, kuriais pažeidžiamos pagrindinės teisės ir laisvės; be to, ragina Tarybą ir Komisiją parengti strategiją, kaip pasipriešinti trečiųjų šalių taikomoms priemonėms, kuriomis ribojama ES bendrovių prieiga prie pasaulinių interneto rinkų;
10.

atkreipia dėmesį į tai, kad moterys vis dar itin mažai atstovaujamos parlamente, aukščiausiose vyriausybės pareigose ir pareigose, susijusiose su sprendimų priėmimu, viešajame ir privačiame sektoriuje; todėl palankiai vertina naujas nuostatas, pagal kurias kandidatų sąrašuose 30 proc. turi vietų turi būti skirta moterims, tačiau mano, kad praktiškai tai neužtikrins lyčių lygybės; be to, yra susirūpinęs dėl to, kad sistemingai pažeidžiama moterų teisė įsidarbinti, taip pat teisė į vienodą užmokestį; ragina Juodkalnijos valdžios įstaigas veikti aktyviau siekiant integruoti lyčių lygybės aspektą į įvairių sričių politiką ir nustatyti vienodo užmokesčio principą;
30.

ragina pradėti per televiziją transliuoti Europos tarpvalstybinio metų verslo konkursą, kad žmonės pamatytų bendrosios rinkos galimybes ir naudą ir atrastų jaunus potencialius idėjų turinčius žmones; mano, kad susižavėjimas matant žmones iš įvairių Europos vietų susirenkančius kartu kurti verslo plano, ieškoti finansavimo ir pradėti bendros veiklos padėtų propaguoti Europos idėją ir bendrąją rinką, o kartu ir verslumo idėją; be to, mano, kad laimėjusio verslo stebėjimas visus metus – taip pat stebint įmonės darbuotojus, jų draugus ir šeimas – galėtų padėti pamatyti bendrosios rinkos teikiamą naudą, jos trūkumus ir jų sprendimo būdus siekiant, kad žmonės suprastų, kokia iš tiesų yra Europa, taip pat ir žmogiškuoju požiūriu;
19.

pabrėžia, kad svarbu nuolat kontroliuoti, kaip įgyvendinamas susitarimas, visais etapais taikant atvirą ir įtraukųjį metodą: a) pažymi, kad naudojami poveikio tvariam vystymuisi tyrimai, tačiau mano, kad jie taip pat turėtų būti atliekami prieš derybas, jų metu ir po jų siekiant užtikrinti vertinimų tęstinumą; taip pat pabrėžia, kad svarbu imtis veiksmų atsižvelgiant į rezultatus; be to, mano, kad derybininkai turėtų labiau atsižvelgti į prioritetus ir susirūpinimą keliančius klausimus, kurie išplaukia iš šių poveikio tyrimų; b) ragina Komisiją parengti poveikio žmogaus teisėms tyrimus, kurie papildytų poveikio tvariam vystymuisi tyrimus, numatant aiškius prekybos rodiklius, grindžiamus žmogaus teisėmis ir aplinkos apsaugos bei socialiniais standartais; c) ragina abi šalis reguliariai teikti ataskaitas dėl bendrosios pažangos, pasiektos įgyvendinant visus įsipareigojimus, prisiimtus pagal susitarimą; d) prašo Komisijos užtikrinti, kad šalių partnerių parlamentai dalyvautų prekybos derybose siekiant gerinti valdymą ir demokratinę priežiūrą besivystančiose šalyse; e) pabrėžia, kaip svarbu, kad visais derybų etapais ir prižiūrint, kaip įgyvendinamas susitarimas, dalyvautų piliečiai, ir ragina šiuo tikslu įsteigti tvaraus vystymosi forumus arba patariamąsias grupes, kad būtų konsultuojamasi su socialiniais partneriais ir nepriklausomos pilietinės visuomenės atstovais;
18.

primygtinai reikalauja skatinti socialinę integraciją ir įtrauktį, siekiant užtikrinti, kad būtų veiksmingai laikomasi pagrindinių žmogaus teisių, ir aiškiai įsipareigoti parengti Europos Sąjungos ir nacionalines kovos su skurdu ir socialine atskirtimi politikos priemones; mano, kad būtina užtikrinti visuotines galimybes (be fizinių kliūčių ir kalbos barjerų) patekti į darbo rinką, naudotis viešosiomis sveikatos apsaugos, švietimo ir profesinio mokymo (nuo ikimokyklinio ugdymo iki pirmųjų studijų baigimo) paslaugomis, gauti socialinį būstą, energijos teikimą ir socialinę apsaugą; mano, kad darbo vietos turi būti prieinamos, kokybiškos ir turi būti suteikiamos su jomis susijusios teisės; laikosi nuomonės, kad atlyginimai turi būti padorūs ir į pensijas turi įeiti minimali senatvės išmoka, kad visą gyvenimą dirbę pensininkai galėtų gauti orumą užtikrinančias pensijas; priduria, kad deramų minimalių pajamų visiems sistemos turi apsaugoti nuo skurdo pavojaus ir užtikrinti socialinę, kultūrinę ir politinę įtrauktį remiantis įvairia nacionaline praktika, kolektyvinėmis sutartimis ir valstybių narių teisės aktais; be to, pažymi, kad kuo daugiau valstybės narės investuos į šias įvairias politines priemones, tuo mažiau ilgalaikėje perspektyvoje namų ūkiams reikės taikyti pakankamų pajamų sistemą; pabrėžia, kad šių priemonių reikia imtis visiškai laikantis valstybių narių subsidiarumo principo ir remiantis įvairia nacionaline praktika, kolektyvinėmis sutartimis ar valstybių narių teisės aktais; mano, kad tik taip galima užtikrinti visų žmonių teisę dalyvauti visuomeniniame, politiniame ir kultūriniame gyvenime;
15.

reiškia susirūpinimą dėl to, kad nepakankamai įgyvendinamos infrastruktūros mokesčių nuostatos, ypač dėl to, kad neparengti veiksmų, reikalingų geležinkelių tinklo veiklai pagerinti, planai ir tiesioginėmis geležinkelio paslaugų išlaidomis grindžiama tarifų sistema, taip pat dėl to, kad infrastruktūros valdytojas savarankiškai nenustato infrastruktūros mokesčių;
F.

kadangi Kirgizija dėl jos strateginės padėties netoli Afganistano ir šalia Ferganos slėnio, Centrinės Azijos geografinio, politinio ir ekonominio centro, ypatingai domina JAV ir Rusiją; kadangi JAV karinių pajėgų naudojamas Manaso tranzito centras yra svarbi Šiaurės paskirstymo tinklo, per kurį aprūpinami NATO kariai Afganistane, dalis, be to, Rusija turi svarbią karinę bazę Kirgizijoje,
R.

kadangi, nepaisant to, neabejotinai būtina užtikrinti, kad bet kokios siūlomos priemonės būtų proporcingos; kadangi, pagal siūlomas priemones taip pat neturėtų būti tiesiog atkartojama tai, ką jau galima užtikrinti pagal galiojančias nacionalines priemones, ir siūlomos priemonės turėtų būti taikomos tik tarpvalstybiniams ieškiniams, be to, turėtų būti vengiama nereikalingo ir netinkamo derinimo,
48.

pažymi, kad ne savo valstybėje narėje gyvenantys Sąjungos piliečiai susiduria su daugybe trūkumų, susijusių su teise balsuoti nacionaliniuose parlamento rinkimuose jų kilmės valstybėje narėje; apgailestauja, kad dėl to daugelis Sąjungos piliečių jaučiasi atskirti tiek savo kilmės valstybėje narėje, tiek priimančiojoje valstybėje narėje; ragina valstybes nares bendradarbiauti, kad ne savo kilmės valstybėse narėse gyvenantys rinkėjai galėtų naudotis visomis balsavimo teisėmis toje valstybėje narėje, kurioje gyvena, įrengiant pakankamai balsavimo centrų visoje šalies teritorijoje ir palengvinant rinkėjų registraciją; be to, ragina valstybes nares priimti reikiamas teisės nuostatas, kad visiems Sąjungos piliečiams, nacionalinių parlamentų rinkimų metu keliaujantiems pro valstybę narę, kuri nėra jų kilmės valstybė narė, būtų užtikrinta teisė balsuoti;
B.

kadangi didelis, nenumatytas kainų kilimas, įvyko per labai trumpą laiką – nuo 2006 m. rugsėjo mėn. iki 2008 m. vasario mėn.; kadangi, be to, kitų maisto produktų kainos per pastaruosius 2 metus padidėjo dvigubai ir atsižvelgiant į būsimų sandorių rinką manoma, kad jos tokios išliks ateityje, nepaisant šiuo metu pastebimo įvairių grūdų kainų mažėjimo;
W.

kadangi būtina skirti nepatentuotus vaistus, kurių platinimą ir prekybą jais turėtų skatinti ir Europos Sąjunga, ir besivystančios šalys, ir suklastotus vaistus, kurie, viena vertus, kelia pavojų sveikatai ir, kita vertus, lemia didelius ekonominius nuostolius sektoriuje ir gali sulėtinti naujų vaistų gamybą, o dėl to galėtų nukentėti mažiausiai išsivysčiusios šalys; kadangi, be to, suklastoti vaistai sudaro tik dalį neteisėtų vaistų,
J.

kadangi 2008 m. Afganistano opiumo žiemos greito įvertinimo tyrimas (jį atliko Jungtinių Tautų Narkotikų kontrolės ir nusikalstamumo prevencijos biuras) patvirtino per 2007 m. tyrimą nustatytas tendencijas, kad provincijų be opiumo skaičius šalies šiaurėje ir centre gali didėti, tačiau auginimas pietinėje ir vakarinėje dalyse tikriausiai didės; kadangi 2007 m. pranešime pakartojamas neteisingas požiūris, kad provincijos, kuriose aguonų auginama mažai arba visiškai neauginama, laikomos provincijomis be opiumo, tačiau, kita vertus, pabrėžiama sąsaja tarp nesaugumo ir narkotikų gamybos; kadangi pagrindinės kovos su narkotikais politikos priemonės yra pasėlių naikinimas, užtvaros (gerokai sudėtingesnės negu kontrabandininkų sulaikymas) ir vystymasis (alternatyvūs išgyvenimo šaltiniai), vykdomi visi kartu,
28.

palankiai vertina politinį susitarimą dėl interesų grupės atstovams skirto skaidrumo registro, kurį 2020 m. gruodžio 15 d. pasiekė Parlamentas, Taryba ir Komisija (2); vis dėlto apgailestauja dėl apribojimų, aptartų 2021 m. balandžio 27 d. Parlamento sprendimo dėl Europos Parlamento, Europos Sąjungos Tarybos ir Europos Komisijos tarpinstitucinio susitarimo dėl privalomo Skaidrumo registro sudarymo (3) 5 straipsnyje, pvz., dėl to, kad Skaidrumo registras valstybių narių nuolatiniams atstovams taikomas tik pagal savanoriškas schemas; primygtinai reikalauja, kad visos nuolatinės atstovybės aktyviai dalyvautų šiame procese pagal savanoriškas schemas per savo valstybės narės pirmininkavimo Tarybai laikotarpį ir jam pasibaigus; ragina Tarybą, įskaitant valstybių narių atstovus, derinti ir tobulinti galiojančias etikos taisykles, visų pirma susijusias su interesų konfliktais, „sukamųjų durų“ reiškiniu ir lobistų skaidrumo taisyklėmis, ir užtikrinti jų taikymą; reiškia susirūpinimą dėl to, kad teisėkūros dokumentai vis dažniau perduodami Europos Vadovų Tarybai, kuri neatlieka nei teisėkūros, nei vykdomosios funkcijos, netaiko tų pačių skaidrumo standartų kaip Taryba ir iš jos nereikalaujama atskaitomybės;
19.

remdamasis tolesniais veiksmais ir Audito Rūmų ataskaita, pažymi, kad esama rizikos, jog Agentūros mokėjimai Europos kosmoso agentūrai (EKA), susiję su programų EGNOS ir GALILEO įgyvendinimu, gali būti apskaičiuojami remiantis netiksliomis išlaidomis, nes nėra išsamios ex ante ar ex post strategijos; remdamasis Agentūros atsakymu dėl ex ante kontrolės, pažymi, kad Agentūra pateikė Audito Rūmams atnaujintą išlaidų ataskaitų teikimo metodiką ir taip pat įrodė, kad ji naudoja EKA parengtus įgyvendinimo etapais sertifikatus (angl. milestone achievement certificates), kad suderintų EKA deklaruotas išlaidas; remdamasis Agentūros atsakymu pažymi, kad, kiek tai susiję su ex post kontrolės strategija, Agentūra ir Komisijos Gynybos pramonės ir kosmoso generalinis direktoratas 2020 m. atlieka EKA veiklos auditą; ragina Agentūrą pranešti šio audito rezultatus ir į būsimą ex post strategiją įtraukti įgytą patirtį;
11.

susirūpinęs pažymi, kad Audito Rūmai pateikė sąlyginę nuomonę dėl 2019 finansinių metų ataskaitose atspindimų mokėjimų teisėtumo ir tvarkingumo; susirūpinęs pažymi, kad 2019 finansiniais metais Audito Rūmai padarė išvadą, jog kelios konkrečios sutartys pagal preliminariąją sutartį dėl IT paslaugų buvo netvarkingos, nes Agentūra nevykdė jokios konkurencingos viešųjų pirkimų procedūros, o tiksliau – kai kurios užsakytos prekės ir paslaugos nebuvo įtrauktos į konkursui pateiktų pasiūlymų kainoraščius; pažymi, kad 2020 m. atlikti mokėjimai pagal į kainoraštį neįeinančius punktus vadovaujantis šia preliminariąja sutartimi sudarė 752 654 eurus (3,71 % visų 2020 m. turimų mokėjimų asignavimų); atkreipia dėmesį į Agentūros direktoriaus pareiškimus per 2021 m. lapkričio 29 d. klausymą su agentūromis dėl biudžeto įvykdymo patvirtinimo ir Agentūros atsakymą į raštu pateiktus klausimus, kad Audito Rūmų išvada buvo susijusi su pernelyg dažnu naudojimusi galimybe pirkti į sąrašą neįtrauktas prekes, ir kad Agentūra ėmėsi veiksmų, kad to neįvyktų ateityje; ragina Agentūrą pranešti Audito Rūmams ir biudžeto įvykdymą tvirtinančiai institucijai apie minėtas preliminariąsias sutartis ir apie veiksmus, kurių imtasi;
16.

palankiai vertina tai, kad Komitetas laikėsi naujausiose Parlamento rezoliucijose pateiktų rekomendacijų prašyti didesnės biudžeto dalies IT išlaidoms (iki 4,5 proc. viso biudžeto, palyginti su 3 proc. 2018 m.); pažymi, kad idealu būtų, kad 4,5 proc. rodiklis ilgainiui padidėtų iki 6 proc., nes tai Komitetui sudarytų galimybes per numatytą laiką sklandžiai įgyvendinti skaitmeninę strategiją, pasivyti kitas Sąjungos institucijas ir panaikinti skirtumą jų atžvilgiu; palankiai vertina tai, kad bendra IT projektams, paslaugoms ir įrangai paskirtų asignavimų suma, palyginti su 2018 m., padidėjo 13,2 proc., ir kad ši teigiama tendencija tęsėsi 2020 m.;